Skal undersøke russisk valgpåvirkning
Det er tidligere FBI-sjef Robert Mueller som får jobben som spesialetterforsker. Han ledet byrået mellom 2001 og 2013, og er oppnevnt av visejustisminister Rod Rosenstein for å undersøke mulig russisk påvirkning av det amerikanske presidentvalget i fjor. – Jeg aksepterer dette ansvaret, og vil gjennomføre oppgaven etter beste evne, sier Mueller selv i en kort uttalelse gjengitt av AP. Kilder: Trump ba Comey droppe pågående Russland-etterforskning– Jeg har kommet fram til at det er i offentlighetens interesse å bruke min autoritet til å oppnevne en spesialetterforsker som kan ta ansvar for denne saken. Min avgjørelse betyr ikke at det er begått forbrytelser eller at det er grunn til mistanke, sier Rosenstein i en uttalelse. Nyheten kommer dagen etter det ble kjent at den nå oppsagte FBI-sjefen James Comey skal ha ført referater fra alle samtaler han hadde med Trump, og at presidenten skal ha bedt ham avslutte den pågående etterforskningen av Michael Flynns bindinger til Russland. Leste du? Trump mener USA må legge russiske hackerangrepene bak segComey var i sin tid spesialetterforsker Muellers arvtager som FBI-sjef i 2013. Det var også visejustisminister Rosenstein som formulerte notatet som ga Trump ryggdekning for å si opp Comey. Rosenstein skal ha vært så misfornøyd med å bli trukket inn i saken av Trump at han truet med å trekke seg. Donald Trump til FBI-sjefen: Du har sparken Saken fortsetter under videoen Presidenten innrømmet også senere at han allerede hadde bestemt seg for å sparke Comey, og at han tok avgjørelsen på grunn av misnøye med Russland-saken - og altså ikke Rosensteins notat om at Comey ikke var skikket. Mer: Trump hamrer løs på Comey: – En skrytepaveUtviklingen i saken har rystet Washington, D.C., og opposisjonen har forlangt å få en uavhengig spesialrådgiver som kan komme til bunns i hvorvidt Russland påvirket presidentvalget i fjor, og hvilke bindinger som eksisterer mellom medlemmer av Trumps krets og Russland. Ifølge New York Times vil Mueller måtte svare til visejustisminister Rosenstein, og i en forlengelse av dette Trump, men vil likevel fungere langt mer uavhengig enn en vanlig statsadvokat. Så du? Her håndhilser Trump på mannen i sentrum for Russland-mistankeneTrump selv sier utfallet av Muellers etterforskning allerede er kjent. – Som jeg har sagt mange ganger før: En grundig etterforskning vil bekrefte det vi allerede vet - det fantes ikke noe samarbeid mellom min kampanje og noen fremmede makter, sier Trump i en uttalelse. Presidenten ser fram til at saken avgjøres raskt. – I mellomtiden vil jeg aldri slutte å kjempe for folket, og for sakene som betyr mest for vårt lands fremtid, avslutter han. Trump: – Ingen politiker har blitt behandlet dårligere
Trumps Russland-hodepine ble antagelig enda vondere onsdag kveld. Da oppnevnte justisdepartementet en spesialetterforsker for å komme til bunns i saken.